Uznesenie Okresného súdu Prievidza sp. zn. 19C/50/2024 z 24. 2. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 19C/50/2024 6124263000 24. 02. 2025 JUDr. Ivana Macková ECLI:SK:OSPD:2025:6124263000.4
Uznesenie Okresný súd Prievidza v spore žalobcu: A. B., nar. XX.X.XXXX, bytom C. XX/XX, D. E., zastúpeného: JUDr. Jaroslav Kiapeš, advokát so sídlom Štúrova 4330/31, Liptovský Mikuláš, IČO: 34 286 381, proti žalovanému: A. F., nar. XX.X.XXXX, bytom G. X, H., o zaplatenie 4.000,00 eur s prísl. takto rozhodol: I. Konanie
zastavuje.
II. Žalobcovi priznáva náhradu trov konania voči žalovanému v rozsahu 100%, pričom o výške trov bude rozhodnuté samostatným uznesením po právoplatnosti tohto rozhodnutia. odôvodnenie: 1. Žalobca sa žalobou podanou na Okresný súd Banská Bystrica domáhal proti žalovanému zaplatenia istiny 4.000,00 eur s príslušenstvom a náhrady trov konania. 2. Okresný súd Banská Bystrica vydal vo veci platobný rozkaz, ktorý sa žalovanému nepodarilo doručiť, a preto žalobca požiadal, aby konanie pokračovalo na miestne príslušnom súde. Z uvedených dôvodov bol spis postúpený na Okresný súd Prievidza. Aj Okresný súd Prievidza vydal 2.8.2024 vo veci platobný rozkaz č.k. 19C/50/2024-44, voči ktorému podal žalovaný odpor. 3. Žalobca skôr, než sa začalo prejednávanie sporu či pojednávanie, svojím podaním doručeným súdu dňa 20.2.2025, prostredníctvom právneho zástupcu, vzal žalobu v celom rozsahu späť z dôvodu, že žalovaný uhradil istinu ku dňu späťvzatia návrhu v celom rozsahu. 4. Podľa § 144 Civilného sporového poriadku (ďalej len „CSP“) žalobca môže vziať žalobu spať. 5. Podľa § 145 ods. 1 CSP, ak je žaloba vzatá späť celkom, súd konanie zastaví. 6. Podľa § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. Ak vezme žalobca žalobu späť, ide o procesný úkon voči súdu, ktorým prejavuje vôľu, aby sa nekonalo a o veci meritórne nerozhodovalo. 8. Žalobca účinne vzal podanú žalobu v celom rozsahu späť, preto súd na základe uvedených skutočností a citovaných zákonných ustanovení, rešpektujúc dispozičné oprávnenie žalobcu s podanou žalobou, konanie vo veci zastavil. 9. O nároku na náhradu trov konania súd rozhodol podľa § 256 ods. 1 CSP. Súd konanie zastavil po tom, čo žalobca vzal žalobu v celom rozsahu späť z dôvodu úhrady dlžnej sumy žalovaným po začatí
konania. Zastavenie konania tak procesne zavinil žalovaný, a preto má žalobca nárok na náhradu trov konania, o výške ktorej súd rozhodne samostatným uznesením po právoplatnosti tohto rozhodnutia (§ 262 ods. 2 CSP). Poučenie: Proti tomuto rozhodnutiu je prípustné odvolanie v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

